stanford-oval/wikipedia huggingface dataset:
ซูเปอร์แมน

| ซูเปอร์แมน |
| --- | --- |

ข้อมูลการจัดพิมพ์
ผู้จัดพิมพ์:  ดีซีคอมิกส์
ปรากฏตัวครั้งแรก: แอกชัน คอมิกส์ ฉบับที่ 1  (จัดพิมพ์ 18 เมษายน 2481 จัดจำหน่าย มิถุนายน)
สร้างสรรค์โดย: เจอร์รี ชีเกล และ โจ ชูสเตอร์
ข้อมูลในเรื่อง
ชื่อจริง: คาร์ล เอล/คลาร์ก เคนต์
นามแฝง: แก๊งบัสเตอร์, จอร์แดน อีเลียธ, ไนท์วิง, โนวา, ซูเปอร์บอย
ถิ่นกำเนิด: คริปตัน
สังกัดทีม: จัสติซลีก ลีเจียนออฟซูเปอร์ฮีโร
พลพรรค: แบทแมน วันเดอร์วูแมน
ความสามารถ: พลังเหนือมนุษย์, ความเร็ว, ความแข็งแกร่ง, พลังอมตะ, ลมหายใจเยือกแข็ง, โสตประสาทเหนือมนุษย์, ความสามารรอบด้านและดวงตาแห่งไฟ, อายุยืน, เหาะ, ฉลาด, และ พลังการฟื้นตัว.
ซูเปอร์แมน (อังกฤษ: Superman) เป็นตัวละครที่ยิ่งใหญ่ที่สุดในโลก[ต้องการอ้างอิง] จากหนังสือการ์ตูนซูเปอร์ฮีโร ผลงานของ suของอเมริกา ออกแบบโดยเจอร์รี ชีเกล นักเขียนชาวอเมริกา และโจ ชูสเตอร์ นักวาดภาพชาวอเมริกาเชื้อสายแคนาดา ในปี ค.ศ. 1932 ขณะที่ทั้งคู่พักอาศัยอยู่ในเมืองคลีฟแลนด์ รัฐโอไฮโอ จนกระทั่งในปี 1938 ทั้งคู่ได้ขายผลงานชิ้นนี้ให้แก่สำนักพิมพ์ ดีแทคทีฟ คอมิกส์ (ภายหลังเปลี่ยนชื่อเป็นดีซีคอมิกส์) ตัวละครนี้ได้ปรากฏตัวครั้งแรกในหนังสือแอกชัน คอมิกส์  ฉบับที่ 1 (มิถุนายน ค.ศ. 1938) และยังทำเป็นซีรีส์ทางวิทยุ, โทรทัศน์, ภาพยนตร์, การ์ตูนช่องในหนังสือพิมพ์, และวิดีโอเกม เรื่องราวของซูเปอร์แมนนั้นประสบความสำเร็จอย่างมาก ซูเปอร์แมนนั้นได้รับการจัดอันดับให้เป็นซูเปอร์ฮีโรที่ยิ่งใหญ่ที่สุดของหนังสือการ์ตูนอเมริกา. ซูเปอร์แมนปรากฏตัวด้วยชุดที่โดดเด่นและมีเอกลักษณ์ประจำตัวด้วยชุด สีน้ำเงิน, แดงและเหลือง รวมถึง ผ้าคลุม, และเครื่องหมายตัว"S" บนหน้าอก สัญลักษณ์ตัว S นี้ได้กลายเป็นสัญลักษณ์ประจำตัวของซูเปอร์แมนที่นำไปใช้ในสื่อต่าง ๆ มาจนถึงปัจจุบัน
จุดเริ่มต้นของซูเปอร์แมน กล่าวถึงการกำเนิดของซูเปอร์แมนในนามของ “คาร์ล-เอล” บนดวงดาวที่มีชื่อว่าคริปตัน ก่อนหน้าที่ดวงดาวจะถูกทำลาย จอร์-เอล พ่อบังเกิดเกล้าที่เป็นนักวิทยาศาสตร์แห่งดาวคริปตัน ส่งซูเปอร์แมนมายังโลกด้วยกระสวยอวกาศตั้งแต่ยังเป็นทารก จากนั้นคู่สามีภรรยาชาวไร่ในแคนซัสพบเข้าและนำไปเลี้ยงดู ซูเปอร์แมนได้เติบโตขึ้นมาพร้อมกับจิตใจที่ดีงามและมีชื่อบนโลกว่า “คลาร์ก เคนต์” ซูเปอร์แมนเริ่มแสดงความสามารถ ที่เหนือกว่าคนทั่ว ๆ ออกมาตามช่วงเวลาการเติบโตของตนเองและได้ใช้พลังเหล่านั้นเข้าช่วยเหลือผู้คนรอบข้าง ซูเปอร์แมนใช้ชีวิตและคอยปกป้องเมโทรโพลิส (เมืองที่สมมุติขึ้นมา) ของสหรัฐอเมริกา ในช่วงเวลาปกติ คลาร์ก เคนต์ จะทำงานเป็นนักข่าวของ เดลีย์ แพลเน็ท สื่อหนังสือพิมพ์ชื่อดังของเมโทรโพลิส ส่วนศัตรูคนสำคัญของซูเปอร์แมนได้แก่ สุดยอดวายร้าย เล็กซ์ ลูเธอร์. ซูเปอร์แมนยังเป็นที่สนใจโดยนักวิชาการในอีกหลาย ๆ ด้าน ไม่ว่าจะเป็นทฤษฎีทางด้านวัฒนธรรม, นักวิจารณ์ และได้รับการยอมรับว่าตัวละครนี้มีบทบาทและอิทธิพลอย่างมากต่อสหรัฐอเมริกาและทั่วโลก อย่างไรก็ตามลิขสิทธิ์ในการเป็นเจ้าของตัวละครซุปเปอร์แมนนั้นมีการโต้แย้งอยู่หลายครั้ง โดยชีเกลและชูสเตอร์ นั้นได้พยายามฟ้องร้อง 2 ครั้งเพื่อนำสิทธิ์ตัวละครนั้นกลับมาเป็นของพวกเขาอีกครั้ง ซูเปอร์แมนได้รับการจัดอันดับเป็นฮีโรจากหนังสือการ์ตูนอันดับ 1 จากการ์ตูนซูเปอร์ฮีโรยอดเยี่ยมทั้งหมด 100 เรื่อง โดยไอจีเอ็น (IGN) ในเดือนพฤษภาคม 2011
เฮนรี แควิลล์ สวมบทเป็นซูเปอร์แมนปรากฏตัวในจักรวาลขยายดีซีในภาพยนตร์ได้แก่บุรุษเหล็กซูเปอร์แมน, แบทแมน ปะทะ ซูเปอร์แมน แสงอรุณแห่งยุติธรรม, จัสติซ ลีก
ประวัติตัวละคร

ในโลกแห่งหนังสือการ์ตูน ซูเปอร์แมนนั้นมีเอกลักษณ์เฉพาะตัวและมีประวัติความเป็นมาที่ยาวนาน อีกทั้งยังสามารถพัฒนาความสามารถของตัวเองตามเหตุการณ์ต่าง ๆ ที่ได้เผชิญรูปแบบดั้งเดิมของซูเปอร์แมนนั้น สังเกตได้ว่าพลังความสามารถและอุปนิสัยใจคอจะเป็นไปในลักษณะรูปแบบตัวละครในยุค โกลเด้น เอจออฟคอมิกส์ บุ๊ค จนถึงยุค โมเดิร์น เอจส่วนเหล่าวายร้ายที่มาต่อกรกับซูเปอร์แมนนั้นก็มีการพัฒนาความสามารถอย่างต่อเนื่องจนถึงปีช่วงหลังปี ค.ศ. 1940 จึงมีการการพัฒนาความสามารถของซูเปอร์แมนให้บินได้ ส่งผลให้มีการสร้างตัวละครฝ่ายอธรรมชุดใหม่ในปี ค.ศ. 1941. ซูเปอร์แมนนั้นต้องเรียนรู้ถึงการใช้ชีวิตในรูปแบบของมนุษย์โลกหลังจากที่เดินทางมาจากดาวคริปตันในปี ค.ศ. 1949 ส่วนรูปแบบการดำเนินเนื้อเรื่องยังคงยึดตามรูปแบบเดิมในปี ค.ศ. 1939 ที่เคยจัดทำเป็นการ์ตูนในหนังสือพิมพ์
ในช่วงค.ศ. 1960 มีการเปิดตัว ซูเปอร์แมนตัวที่สอง โดยดีซีได้สร้างผลงาน จักรวาลคู่ขนาน ซึ่งเป็นการรวมตัวละครของดีซีโดยไม่มีส่วนเกี่ยวข้องกับเนื้อเรื่องหลัก และมีการตีพิมพ์ในช่วงปี ค.ศ. 1940 จนถึงช่วงปี ค.ศ. 1960 จึงได้มีการพิมพ์ซ้ำอีกครั้งหนึ่ง สิ่งนี้แสดงให้เห็นว่ากลุ่มนักอ่านนั้นเข้าใจถึงการมีตัวตน 2 รูปแบบของซูเปอร์แมนที่เป็นเหมือน จักรวาลคู่ขนานของกันและกัน ซูเปอร์แมนตัวที่สองนั้นได้รับบทบาทให้เป็นผู้นำของ 2 กลุ่มซูเปอร์ฮีโร คือ ในช่วงปี ค.ศ. 1940 คือกลุ่ม จัสทิส โซไซตี้ออฟอเมริกา และในช่วงปี ค.ศ. 1960 ได้แก่กลุ่ม จัสทิส ลีกออฟอเมริกา
ในช่วงปี ค.ศ. 1980 มีการออกแบบรูปแบบใหม่ให้ซูเปอร์แมนโดยเพิ่มความรุนแรงเข้าไปในเนื้อเรื่อง ทาง ดีซี จึงได้ตัดสินใจถอดเรื่องจักรวาลคู่ขนานออกไปเพื่อปรับให้เนื้อเรื่องให้มีความเข้าใจง่ายกว่าเดิม สิ่งนี้ส่งผลให้ต้องมีการแต่ง เบื้องหลัง ความเป็นมาของตัวละครของ ดีซี ใหม่ทั้งหมดรวมถึงซูเปอร์แมนด้วย จอห์น ไบรอันจึงได้แต่งเรื่องซูเปอร์แมนใหม่โดยได้ถอดบทบาทหลาย ๆ บทที่สร้างขึ้นมาในช่วงแรกออก เช่น ซูเปอร์บอย และ ซูเปอร์เกิร์ล นอกจากนั้นไบรอันยังได้นำตัวละครดั้งเดิมอย่างพ่อ-แม่ บุญธรรมของซูเปอร์แมนกลับมาตีความใหม่ บทบาทเดิมของทั้งคู่นั้นได้รับการกำหนดให้เสียชีวิตในช่วงต้นเรื่องของซูเปอร์แมน (ช่วงเวลาที่คลาร์ก เคนต์จบการศึกษาในระดับมัธยมปลาย)
ในปี ค.ศ. 1993 ซูเปอร์แมนนั้นได้เสียชีวิตลงจากฝีมือของอาชญากรในนิตยสาร ดูมส์เดย์, แต่หลังจากนั้นไม่นานก็มีการแต่งเรื่องให้ซูเปอร์แมนฟื้นคืนชีพขึ้นมาอีกครั้ง ซูเปอร์แมนได้แต่งงานกับลูอิส เลน ในปี ค.ศ. 1996 และมีทายาทด้วยกันในปี ค.ศ. 2004 ในปี ค.ศ. 2006 ซูเปอร์แมนได้สละพลังความสามารถทั้งหมดออกจากร่างกาย อย่างไรก็ตาม1ปีให้หลังพลังเหล่านั้นก็กลับคืนมาสู่ซูเปอร์แมนอีกครั้ง
หลังจากเผชิญหน้ากับ ไบรนิแอค ศัตรูผู้สังหารบิดาบังเกิดเกล้า ซูเปอร์แมนได้ค้นพบเมืองที่สาบสูญไปอย่าง กันดอร์ สถานที่ซึ่งมีชาวคริปตันอพยพมาอาศัยอยู่ 10,000 คน นอกจากนั้นชาวคริปตันยังได้พยายามสร้างดาวคริปตันดวงใหม่ โดยภายหลังชาวคริปตันเหล่านั้นได้มีการทำสงครามกับมนุษย์โลกส่งผลทั้งสองฝ่ายมีผู้บาดเจ็บล้มตายไปเป็นจำนวนมากโดยเฉพาะชาวคริปตัน ดังนั้นภารกิจครั้งใหม่ของซูเปอร์แมนคือหาวิธีกลับมายังโลกอีกครั้งหนึ่ง
ประวัติตัวละคร > รูปแบบต่าง ๆ

สำนักพิมพ์ได้เปิดตัวซูเปอร์แมนซึ่งมีการเปลี่ยนรูปแบบออกไปจากเดิมในผลงานชุด "จักรวาลคู่ขนาน" ทั้งสองจักรวาลซึ่งมีการจัดพิมพ์ในช่วงปี ค.ศ. 1960 และ ค.ศ. 1989 โดยฝีมือของนักเขียนการ์ตูนหลาย ๆ คน ซึ่งการเปลี่ยนแปลงนี้ส่งผลให้ ชาติกำเนิด ถิ่นที่อยู่ และ นิสัยใจคอ ของตัวละครเปลี่ยนแปลงไปด้วย มีผลงานมากมายที่ได้คิดบุคลิกขึ้นมาใหม่ให้แก่ซูเปอร์แมน ยกตัวอย่างเช่น ผลงานที่ชื่อว่า "เดอะ เดธออฟซูเปอร์แมน" ซึ่งซูเปอร์แมนได้ฟื้นคืนชีพขึ้นมาหลังจากได้ตายไปแล้วในสภาพที่มีถึง 4 บุคลิก จากนั้นแต่ละบุคลิกได้ต่อสู้กันเพื่อพิสูจน์ว่าใครเหมาะสมที่จะได้เป็นซูเปอร์แมน นอกเหนือจากนี้ ในกรณีของตัวละคร ไบซาร์โร่ ซึ่งสร้างขึ้นมาในปี ค.ศ. 1958 ก็เป็นตัวละครที่สร้างขึ้นมาเพื่อล้อเลียนซูเปอร์แมน สมาชิกคนอื่น ๆ ในครอบครัวของซูเปอร์แมนนั้นก็จะมีคำว่า "ซูเปอร์" นำหน้าชื่ออยู่เสมอ เช่น ซูเปอร์เกิร์ล, ซูเปอร์ด๊อก และ ซูเปอร์วูแมน นอกจากผลงานของสำนักพิมพ์ดีซี นักเขียนชาวเยอรมัน "อูเบอร์เมนไช" ก็โด่งดังจากผลงานที่นำบุคลิกของซูเปอรแมนมานำเสนอในรูปแบบใหม่ ซึ่งการนำแนวคิดเกี่ยวกับซูเปอร์แมนมาใช้ในผลงานต่าง ๆ ก็ยังมีเรื่อยมาจนถึงปัจจุบัน เช่น ผลงานของ รอย โธมัส ที่จัดพิมพ์โดยสำนักพิมพ์ มาร์เวล คอมิกส์' ตัวละครที่ชื่อว่าไฮเพอร์เรี่ยน นั้นก็ได้แนวคิดมาจาก ซูเปอร์แมน
ตัวละครสมทบ

คลาร์ก เคนต์ คือชื่อของซูเปอร์แมนเมื่อใช้ชีวิตแบบคนทั่ว ๆ ไป ได้รับอิทธิพลทางด้านบุคลิกมาจาก แฮโรลด์ ลอยด์ และใช้ชื่อของ คลาร์ก เกเบิล และ เคนต์ เทย์เลอร์ เป็นต้นแบบในการตั้งชื่อ ทางทีมงานผู้สร้างได้ปรึกษาหารือกันอยู่นานเกี่ยวกับเรื่องของซูเปอร์แมนที่จะต้องปิดบังตัวเองโดยการใช้ชื่อคลาร์ก เคนต์เพื่อใช้ดำเนินชีวิตบนโลก จนในที่สุดทางทีมงานก็ได้กำหนดให้ซูเปอร์แมนได้ชื่อนี้มาจากการอุปการะจากครอบครัวเคนต์ คลาร์ก เคนต์ จะมีงานประจำเป็นนักข่าวของหนังสือพิมพ์ เดลี่ แพลเน็ท ซึ่งในช่วงปี ค.ศ. 1970 คลาร์ก เคนต์ เคยออกไปทำงานที่สถานีโทรทัศน์อยู่ชั่วขณะหนึ่ง ในผลงานของจอห์น ไบรอันที่ได้มีการนำเนื้อเรื่องมาปรับปรุงใหม่ ในช่วงปี ค.ศ. 1980 จะเห็นได้ว่าบางครั้งซูเปอร์แมนนั้นจะมีอารมณ์ที่ก้าวร้าวขึ้นกว่าเดิม โดยความก้าวร้าวของตัวละครนั้นจะค่อย ๆ ปรากฏขึ้นมาอย่างช้า ๆ
ตัวละครอีกตัวที่มีบทบาทสำคัญอย่างมากในเรื่องซูเปอร์แมนนั่นก็คือ ลูอิส เลน บางทีตัวละครนี้อาจจะมีความเกี่ยวข้องกับซูเปอร์แมนมากกว่าตัวละครใด ๆ ในเรื่อง ไม่ว่าจะในบทบาทของ เพื่อนร่วมมหาลัย, คู่แข่งขัน, คู่รักหรือภรรยา ส่วนตัวละครอื่น ๆ ที่สำคัญนั้นได้แก่ เพื่อนร่วมงานในหนังสือพิมพ์ เดลี่ แพลเน็ท เช่น ช่างภาพ จิมมี่ โอล์เซ่น และ บรรณาธิการ เพอร์รี่, พ่อแม่บุญธรรมของ คลาร์ก เคนต์ โจนาธาน และ มาร์ธา เคนต์, รักแรก ลาน่า แลง, เพื่อนสนิท พีท รอส และความรักในมหาลัย โลริ เลแมริส (เมอร์เมด) โดยเรื่องราวนั้นจะแสดงถึงพัฒนาการด้านต่าง ๆ ของซูเปอร์แมนตั้งแต่ช่วงวัยรุ่นจนกระทั่งแต่งงานและต้องมีครอบครัวเป็นของตัวเอง
นอกจากนี้ยังรวมถึงการปรากฏตัวของ ซูเปอร์เกิร์ล, คริปโต ยอดสุนัข, และซูเปอร์บอย ตัวละครเหล่านี้ได้กลายเป็นตัวละครหลักของเนื้อเรื่องของซูเปอร์แมนรวมถึงเนื้องเรื่องใน จัสทิส ลีกออฟอเมริกา (กลุ่มพิทักษ์โลกที่มีซูเปอร์แมนเป็นสมาชิก) โดยชื่อของเหล่าตัวละครสบทบในเรื่องซูเปอร์แมนนั้นจะมี การเล่นตัวอักษร อยู่ภายในชื่อ โดยเฉพาะชื่อและนามสกุลที่มีการใช้ตัวอักษร “ลล” เช่น เล็กซ์ ลูเธอร์, ลูอิส เลน, ลินดา ลี, ลาน่า แลงค์, โลริ เลแมริส, และ ลูซี่ เลน, การสัมผัสอักษรนี้ได้กลายมาเป็นเอกลักษณ์อย่างหนึ่งของตัวละครภายในเรื่อง
ตัวละครอีกตัวที่มักจะออกมาปฏิบัติงานร่วมกับซูเปอร์แมนอย่าง แบทแมน นั้นได้มีส่วนร่วมในผลงานของซูเปอร์แมนอยู่หลายตอน โดยทั้งคู่มักจะปรากฏตัวร่วมกันในนิตยสาร “เวิลด์ ฟินเนท” ซึ่งเป็นนิตยสารที่นำเสนอเรื่องราวการร่วมทีมของซูเปอร์ฮีโรทั้งหลายของ ดีซีคอมิกส์ จนกระทั่งในปี ค.ศ. 2003 ทาง ดีซี ได้ตัดสินใจพิมพ์ผลงานชุดใหม่ของซูเปอร์แมนและแบทแมนโดยใช้ชื่อว่า “ซูเปอร์แมน/แบทแมน”
ตัวละครสมทบ > ศัตรู

ในบัญชีดำของซูเปอร์แมนนั้นจะปรากฏรายชื่อของศัตรูอยู่มากมาย รวมถึง เล็กซ์ ลูเธอร์ ศัตรูตลอดกาลของซูเปอร์แมน เล็กซ์ ลูเธอร์คือบุรุษผู้ซึ่งมีมันสมองที่ดีเลิศแต่มักจะใช้พรสวรรค์ของตัวเองกระทำแต่เรื่องชั่วช้า นอกจากนี้เล็กซ์ ลูเธอร์ยังมีอำนาจและอิทธิพลทางสังคมเป็นอย่างมากเนื่องจากเขาเป็นประธานฝ่ายบริหารของกลุ่ม เล็กซ์ คอร์ป กลุ่มธุรกิจขนาดใหญ่ของประเทศ โดยเล็กซ์ ลูเธอร์ นั้นคิดมาเสมอว่าซูเปอร์แมนนั้นใช้ชีวิตปะปนอยู่ในบรรดาฝูงชนและจะแสดงตัวออกมาเมื่อเกิดเหตุการณ์อันตรายต่าง ๆ  จนกระทั่งในช่วงค.ศ. 2000 เล็กซ์ ลูเธอร์ ได้รับการเลือกตั้งให้เป็นประธานาธิบดีของสหรัฐอเมริกาในเนื้อเรื่อง เล็กซ์ ลูเธอร์ นั้นเคยเป็นเพื่อนสนิทของ คลาร์ก เคนต์ ในสมัยที่ทั้งคู่ยังเป็นวัยรุ่น ศัตรูอีกตัวที่มีบทรองลงมาเช่น แอนดรอยด์จากต่างดาว (ถูกส่งให้มากำเนิดบนโลก) ที่รู้จักกันในนามของ ไบรนิแอค โดยริชาร์ด จอร์จ ผู้ที่เชี่ยวชาญด้านหนังสือการ์ตูน เคยกล่าวถึงไบรนิแอคว่าเป็นตัวร้ายที่มีความสำคัญเป็นอันดับที่สองของซูเปอร์แมนรองจากเล็กซ์ ลูเธอร์ แต่ศัตรูที่ถือว่าประสบความสำเร็จมากที่สุดในการเข้าต่อกรกับซูเปอร์แมนนั้นก็คือ อสูรกายดูมส์เดย์ ที่สังหารซูเปอร์แมนในตอนที่มีชื่อว่า การตายของซูเปอร์แมน (อังกฤษ: The Death of Superman) ศัตรูสำคัญอีกรายคือ ดาร์คซีด ซึ่งได้รับการจัดให้เป็นตัวร้ายที่มีพลังมากที่สุดตัวหนึ่งในจักรวาลของดีซี โดยมักจะมีบทบาทอยู่ในนิตยสาร  คริซิส ออน อินฟิไนท์ เอิร์ธ ส่วนศัตรูสำคัญคนอื่น ๆ ของซูเปอร์แมนที่ถ่ายทอดจากหนังสือการ์ตูนไปยังภาพยนตร์และซีรีส์ทางโทรทัศน์นั้นมีมากมายหลายตัว ยกตัวอย่างเช่น มิสเตอร์ มิซไซทัค ผู้ที่มาจากต่างมิติ, ไบซาร์โร่ ซูเปอร์แมนคนที่สอง และนายพล ซอด อาชญากรแห่งดาวคริปตัน, ฯลฯ
อิทธิพลต่อวัฒนธรรม

ซูเปอร์แมนได้กลายมาเป็นทั้งสัญลักษณ์ทางวัฒนธรรม และผลงานการ์ตูนซูเปอร์ฮีโรเรื่องแรกของชาวอเมริกา ความชื่นชอบของผู้คนที่มีต่อเรื่องราวการผจญภัยและตัวของซูเปอร์แมนส่งผลให้ซูเปอร์แมนมีอิทธิพลต่อการดำเนินชีวิตในสังคมเป็นอย่างมาก จะเห็นได้จากชื่อของซูเปอร์แมนที่มักจะเข้าไปอยู่ในผลงานต่าง ๆ ของบรรดานักดนตรี, ศิลปินตลก และ นักประพันธ์ทั้งหลาย
คำว่า คริปโตไนท์, เบรนิแอค และ ไปซาร์โร ได้กลายมาเป็นวลีที่ผู้คนมักใช้พูดเปรียบเทียบโดยมีความหมายเช่นเดียวกับวลีที่ว่า ข้อเท้าของอคิลิส ซึ่งมีความหมายว่าจุดอ่อนหรือของแสลง เช่นเดียวกับประโยคที่ว่า "ฉันไม่ใช่ซูเปอร์แมนนะ" หรือ กลับกันว่า "คุณไม่ใช่ซูเปอร์แมนนะ" ซึ่งกลายมาเป็น สำนวน ที่มีความหมายว่าไม่ได้มีความสามารถรอบด้านหรือเก่งกาจไปซะทุกอย่าง
อิทธิพลต่อวัฒนธรรม > แรงบัลดาลใจต่อผลงานเรื่องอื่น

ซูเปอร์แมนถือว่าเป็นตัวละครที่มีอิทธิพลอย่างมากต่อการออกแบบตัวละครซูเปอร์ฮีโรในเรื่องอื่น ๆ  เช่น แบทแมน ซึ่งถือว่าเป็นตัวละครตัวแรกที่ได้รับแรงบัลดาลใจมาจากซูเปอร์แมน โดยบ๊อบ เคน ผู้สร้างแบทแมน เคยกล่าวต่อ วิน ซัลลิแวน เอาไว้ว่า “จำนวนเงินพวกนั้น[ที่ชีเกลและชูสเตอร์ได้รับจากผลงานเรื่องซูเปอร์แมน]คุณจะได้มาแค่วันจันทร์วันเดียว” เช่นเดียวกับวิคเตอร์ ฟอกซ์ สมุห์บัญชีของดีซีใขณะนั้นได้เสนอความคิดเห็นต่อ วิล ไอส์เนอร์ คณะกรรมการของ ดีซี ว่าควรจะสร้างตัวละครที่มีลักษณะใกล้เคียง กับซูเปอร์แมน ซึ่งตัวละครนั้นก็คือ วันเดอร์ วูแมน โดยวันเดอร์ วูแมน ตีพิมพ์ฉบับแรกในเดือนพฤษภาคม ค.ศ. 1939 แต่หลังจากที่ฟอกซ์แพ้คดีความในการครอบครองลิขสิทธิ์ของตัวละครต่อทางดีซี ฟอกซ์จึงต้องยุติบทบาททั้งหมดที่เขามีต่อวันเดอร์ วูแมน จนกระทั่งภายหลังฟอกซ์จึงมาประสบความสำเร็จกับตัวละครที่มีชื่อว่า บลู บีทเทิล ส่วน กัปตันมาร์เวล ตัวละครของนิตยสารฟอว์เซทท์ คอมิกส์ ตีพิมพ์ในปี ค.ศ 1940 ได้กลายมาเป็นคู่แข่งสำคัญของซูเปอร์แมนในการแย่งความนิยมตลอดทศวรรษ 1940 โดยในช่วงนั้นได้มีการฟ้องร้องกันไปมาระหว่าง 2 สำนักพิมพ์ จนกระทั่งทางสำนักพิมพ์ ฟอว์เซทท์ยอมรับข้อเสนอจากทางดีซีในปี ค.ศ. 1953 โดยทางฟอว์เซทท์ต้องยุติการพิมพ์ผลงานทั้งหมดของกัปตันมาร์เวล ในยุคสมัยปัจจุบันหนังสือการ์ตูนแนวซูเปอร์ฮีโรนับได้ว่าเป็นสิ่งที่โดดเด่นมากในวงการหนังสือการ์ตูนของอเมริกา ซึ่งมีตัวละครนับพัน ๆ ตัวได้รับการสร้างขึ้นมาตามรอยของซูเปอร์แมน
อิทธิพลต่อวัฒนธรรม > การตลาด

ซูเปอร์แมนกลายมาเป็นหนังสือการ์ตูนที่ได้รับความนิยมอย่างรวดเร็ว ด้วยระยะเวลาการวางจำหน่ายอยู่ที่ 3 เดือนต่อ 1 ฉบับ โดยในปี ค.ศ. 1940 มีการนำเอาซูเปอร์แมนเข้ามาแสดงใน มาซี่ พาเหรด (ขบวนพาเหรดที่จัดขึ้นปีละครั้งของชาวอเมริกา) เป็นครั้งแรก ความนิยมต่อซูเปอร์แมนนั้นยังขยายออกไปอย่างต่อเนื่อง โดยเฉพาะในปี ค.ศ. 1942 ด้วยยอดจำหน่ายของนิตยสารของซูเปอร์แมนทั้ง 3 ฉบับที่วางจำหน่ายอยู่ในขณะนั้น สามารถทำเงินรวมกันได้มากกว่า 1.5 ล้านเหรียญ ส่งผลให้นิตยสาร ไทม์ได้เขียนบทความถึงกับเหตุการณ์นี้เอาไว้ว่า “กรมทหารเรือสหรัฐได้ประกาศว่าหนังสือการ์ตูนเรื่องซูเปอร์แมนนั้นจะต้องจัดอยู่ในหมวดอุปกรณ์ที่จำเป็นต่อการปฏิบัติหน้าที่ของเหล่าทหารเรือที่ประจำการอยู่ในมิดเวย์ อิสแลนด์”หลังจากนั้นไม่นานทางดีซี ได้จดลิขสิทธิ์ต่อตัวละครทำให้ซูเปอร์แมนกลายมาเป็นแบรนด์ทางการตลาดที่มีมูลค่ามหาศาล ในปี ค.ศ. 1939 ได้ปรากฏสิ้นค้าชิ้นแรกที่มีภาพของซูเปอร์แมนนั้นก็คือ ป้ายประกาศชื่อสมาชิกของชมรม ซูเปอร์เม็นออฟอเมริกา คลับ และในปี ค.ศ 1940 มีสิ้นค้าและผลิตภัณฑ์จำนวนมากที่เริ่มนำเอาภาพของซูเปอร์แมนไปใช้ในการตลาด เช่น จิ๊กซอว์, ตุ๊กตากระดาษ, หมากฝรั่ง และการ์ดเกมทั้งหลาย อาจจะรวมถึงฟิกเกอร์ประเภทต่าง ๆ ด้วย ความนิยมต่อสินค้าทั้งหลายของซูเปอร์แมนได้ขยายตัวออกไปหลังจากที่ซูเปอร์แมนได้รับการซื้อลิขสิทธ์ไปสร้างเป็นบทภาพยนตร์ ละครทางวิทยุและโทรทัศน์ โดยเลส แดเนียลส์ได้เขียนบทความถึงเหตุการณ์ในครั้งนี้เอาไว้ว่า “มันคือจุดเริ่มต้นของรากฐานแห่งความยิ่งใหญ่ของวงการบันเทิง ภายในสิบปีข้างหน้าซูเปอร์แมนอาจจะกลายมาเป็น ‘สิ่งสำคัญของวงการบันเทิง’ ก็เป็นได้” ในปี 2006 หลังจากที่ วอร์เนอร์บราเธอร์ส ได้จัดจำหน่ายภาพยนตร์เรื่อง ซูเปอร์แมน รีเทิร์น ได้มีการทำสัญญาระหว่างวอร์เนอร์ บราเธอร์สและเบอร์เกอร์คิง, โดยทางเบอร์เกอร์คิงสามารถนำตัวละครไปใช้เป็นส่วนหนึ่งในการจัดจำหน่ายผลิตภัณฑ์ทุกชนิดของบริษัท
ความนิยมต่อซูเปอร์แมนนั้นมีมากเพิ่มขึ้นเรื่อย ๆ โดยเฉพาะสัญลักษณ์ตัว S ที่เป็นเหมือนกับเครื่องหมายการค้าของซูเปอร์แมน ซึ่งจะเป็นสัญลักษณ์ที่มีลักษณะเป็นตัว S สีแดงเข้มวางอยู่เหนือพื้นหลังสีทอง ได้รับการใช้ในวงการแฟชันอย่างแพร่หลาย
สัญลักษณ์ตัว “S” มักใช้เป็นสัญลักษณ์แทนตัวของซูเปอร์แมนในสื่อต่าง ๆ [ต้องการอ้างอิง] โดยมักจะปรากฏอยู่ในฉากเปิดเรื่องหรือไม่ก็ฉากปิดท้ายของภาพยนตร์หรือละครทางโทรทัศน์[ต้องการอ้างอิง]
อิทธิพลต่อวัฒนธรรม > รูปแบบของสื่อต่าง ๆ > ฉบับภาพยนตร์

| บท | ภาพยนตร์> Superman (1948) | ภาพยนตร์> Superman (1978) | ภาพยนตร์> Superman II (1980) | ภาพยนตร์> Superman III (1983) | ภาพยนตร์> Superman IV (1987) | ภาพยนตร์> Superman Returns (2006) | ภาพยนตร์> Man of Steel (2013) |
| --- | --- | --- | --- | --- | --- | --- | --- |
| ซูเปอร์แมน /  คลาร์ก เค้นท์ | เคิร์ก อลิน | คริสโตเฟอร์ รีฟ | คริสโตเฟอร์ รีฟ | คริสโตเฟอร์ รีฟ | คริสโตเฟอร์ รีฟ | แบรนดอน เราธ์ | เฮนรี แควิลล์ |
| โลอิส เลน | Noel Neill | Margot Kidder | Margot Kidder | Margot Kidder | Margot Kidder | Kate Bosworth | เอมี่ อดัมส์ |
| เล็กซ์ ลูเธอร์ |   | ยีน แฮ็กแมน | ยีน แฮ็กแมน |   | ยีน แฮ็กแมน | เควิน สเปซีย์ |   |
| เพอร์รี ไวต์ | Pierre Watkin | Jackie Cooper | Jackie Cooper | Jackie Cooper | Jackie Cooper | Frank Langella | ลอว์เรนซ์ ฟิชเบิร์น |
| จิมมี ออลเซน | Tommy Bond | Marc McClure | Marc McClure | Marc McClure | Marc McClure | Sam Huntington |   |
| ลานา แลง |   | Diane Sherry |   | Annette O'Toole |   |   | Jadin Gould |
| โจนาธาน เค้นต์ | Ed Cassidy | Glenn Ford |   |   |   |   | เควิน คอสต์เนอร์ |
| มาร์ธา เค้นต์ | Virginia Carroll | Phyllis Thaxter |   |   |   | Eva Marie Saint | ไดแอน เลน |
| General Zod |   | Terence Stamp | Terence Stamp |   |   |   | Michael Shannon |
| ลารา ลอร์-เวน | Luana Walters | Susannah York | Susannah York |   | Susannah York |   | อเยลิต ซูเรอร์ |
อิทธิพลต่อวัฒนธรรม > รูปแบบของสื่อต่าง ๆ > ฉบับซีรีส์

| บท | ซีรีส์> Superman (1948) | ซีรีส์> Atom Man Vs. Superman (1950) | ซีรีส์> Adventures of Superman (1952-1958) | ซีรีส์> Superboy (1988-1992) | ซีรีส์> Lois & Clark (1993-1997) | ซีรีส์> Smallville (2001-2011) |
| --- | --- | --- | --- | --- | --- | --- |
| ซูเปอร์แมน / คลาร์ก เค้นท์ | Kirk Alyn | Kirk Alyn | George Reeves | John Haymes Newton / Gerard Christopher | Dean Cain | ทอม เวลลิ่ง |
| เล็กซ์ ลูเธอร์ |   | Lyle Talbot |   | Scott Wells / Sherman Howard | John Shea | ไมเคิล โรเซนบอม |
| โลอิส เลน | Noel Neill | Noel Neill | Phyllis Coates / Noel Neill |   | เทอรี แฮทเชอร์ | Erica Durance |
| ลานา แลง |  |  |   | Stacy Haiduk |   | คริสติน ครุก |
| เพอร์รี ไวต์ | Pierre Watkin | Pierre Watkin | John Hamilton |   | ไม่ปรากฏชื่อนักแสดง | Michael McKean |
| จิมมี ออลเซน | Tommy Bond | Tommy Bond | Jack Larson |   | Michael Landes / Justin Whalin / Jack Larson | Aaron Ashmore |
| ซูเปอร์เกิร์ล |   |   |   |   |   | Laura Vandervoort |
อิทธิพลต่อวัฒนธรรม > การยอมรับและความนิยม

ในช่วงระยะเวลาที่ผ่านมาตัวละครซูเปอร์แมนทั้งในรูปแบบหนังสือการ์ตูนและรูปแบบในสื่ออื่น ๆ ได้รับการตอบรับที่ดีจากผู้คนส่งผลให้ได้รับรางวัลเป็นจำนวนมาก
เอ็มไพร์  แม็กกาซีน ได้ยกย่องให้ซูเปอร์แมนเป็นตัวละครที่ยิ่งใหญ่ที่สุดตลอดกาลของวงการหนังสือการ์ตูน
ผลงานชุด เดอะ เรนจ์ออฟเดอะ ซูเปอร์เม็น เป็นหนึ่งในผลงานของซูเปอร์แมนทั้งหมดที่ได้รับรางวัล คอมิกส์ บายเยอร์ ไกด์ แฟน อวอร์ด โดยได้รับรางวัลชนะเลิศ สาขา ผลงานยอดนิยม ในปี ค.ศ. 1993
ซูเปอร์แมนได้รับเลือกเข้ามาเป็นอันดับที่ 2 ในการจัดอันดับสัญลักษณ์ทางวัฒนธรรมของชาวอเมริกาที่ชื่อว่า “วีเอชไอ ท๊อป ป๊อป คัลเจอร์ ไอค่อน ในปี ค.ศ. 2004”
ซูเปอร์แมนได้รับการโหวตจากนิตยสาร บริตริส ซินีม่ากอล์ส ในปี ค.ศ. 2004 ให้เป็นซูเปอร์ฮีโรที่ยิ่งใหญ่ที่สุดตลอดกาล
ทีมงานผู้สร้างนิตยสารซูเปอร์แมนเคยได้รับรางวัล ไอส์เนอร์ อวอร์ด ถึง 6 ครั้ง และ ฮาร์วีย์ อวอร์ด อีก 3 ครั้ง ตลอดการสร้างผลงานเรื่องซูเปอร์แมน
ภาพยนตร์เรื่องซูเปอร์แมนเคยได้รับการเสนอชื่อเข้าชิงและได้รับรางวัลมากมาย เช่น คริสโตเฟอร์ รีฟ ได้รับรางวัลของ BAFTA จากการสวมบทเป็นซูเปอร์แมน ในเรื่อง ซูเปอร์แมน : เดอะ มูฟวี่
นักแสดงจาก ซีรีส์เรื่อง สมอลล์วิลล์ ได้รับรางวัล เอ็มมี่ อวอร์ด อยู่หลายรางวัลตลอดระยะเวลาการออกอากาศของซีรีส์
นักวิจารณ์จำนวนมากต่างยกให้ซูเปอร์แมนเป็นตัวละครที่ยิ่งใหญ่ที่สุดหลังจากที่มีการฉลองการครบรอบ 70 ปีของซูเปอร์แมน
อิทธิพลต่อวัฒนธรรม > วิดีโอเกม

ในขณะที่กระแสความนิยมของซูเปอร์แมนนั้นเพิ่มขึ้นอย่างต่อเนื่องจนกลายมาเป็นซูเปอร์ฮีโรอันดับหนึ่งของ ดีซีคอมิกส์ แต่กับความสำเร็จในด้านวิดีโอเกมนั้นซูเปอร์แมนกลับไม่ประสบความสำเร็จเท่าที่ควร เริ่มตั้งแต่ปี ค.ศ. 1978 เมื่อผลงานวิดีโอเกมชุดแรก ได้ออกจัดจำหน่ายให้แก่เครื่องเครื่อง อะตารี่ 2600 แม้ว่าผู้พัฒนาเกมจำนวนมากจะพยายามทำให้ตัวเกมของซูเปอร์แมนเป็นที่ชื่นชอบของผู้คนแต่ผลงานเกมชิ้นนี้กลับไม่ประสบความสำเร็จเท่าที่ควร รวมถึงผลงานเกมที่ถือว่าเป็นผลงานที่ล้มเหลวที่สุดก็คือเกมที่มีชื่อว่า “ซูเปอร์แมน” จัดจำหน่ายในปี ค.ศ. 1999ให้แก่เครื่องไนเทนโด 64 (แต่เกมนี้มักจะถูกเรียกอย่างผิด ๆ ว่า ซูเปอร์แมน 64 ตามชื่อของเครื่องเล่น N64 ที่มีเลข 64 ตามหลัง) ผลงานเกมชุดนี้ได้รับการให้เป็นผลงานเกมที่เลวร้ายที่สุดตลอดกาลของวงการเกม[ต้องการอ้างอิง]
ดูเพิ่ม

รายชื่อตัวละครในจัสติสลีก
รายชื่อตัวละครดีซีคอมิกส์
อ่านเพิ่ม

De Haven, Tom (2009). Our Hero: Superman on Earth. New Haven, CT: Yale University Press. ISBN 978-0-300-11817-9. OCLC 320132317.
แหล่งข้อมูลอื่น

เว็บไซต์ทางการ
Golden Age เก็บถาวร พฤศจิกายน 21, 2019 ที่ เวย์แบ็กแมชชีน, Silver Age เก็บถาวร 2019-11-06 ที่ เวย์แบ็กแมชชีน and Modern Age เก็บถาวร 2019-11-21 ที่ เวย์แบ็กแมชชีน Superman at the Comic book database
แม่แบบ:DCdatabase
ซูเปอร์แมน ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 2  3 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  สวีเดน  เช็กเกีย  ออสเตรเลีย  โปแลนด์ 
อื่น ๆ:  SNAC  IdRef 
"เดอะ เรนจ์ออฟเดอะ ซูเปอร์-แมน"แฟนซีน โดยเจอร์รี่ ซีเกล (ม.ค. 1933)
ซูเปอร์แมนได้เปิดตัวเป็นครั้งแรกในนิตยสาร แอกชัน คอมิกส์ ฉบับที่ 1 (มิถุนายน ค.ศ. 1938) ; วาดภาพปก โดย โจ ชูสเตอร์
เจอร์รี่ ซีเกล พร้อมกับ โจแอนนา (ภรรยา) และ ลอร์ร่า (ลูกสาว) ในปี ค.ศ. 1976 โดยโจแอนนาและลอร์ร่า ซีเกล ได้ทำสัญญาในการรักษาผลประโยชน์ของซีเกลในการครอบครองลิขสิทธิ์ของซูเปอร์แมนในปี ค.ศ. 1999
ซูเปอร์แมนเสียชีวิตภายในอ้อมกอดของ ลูอิส เลน ใน: ซูเปอร์แมน ฉบับที่ 75 (ตอนที่ 2 จัดพิมพ์ในเดือนมกราคม ค.ศ. 1993) ; วาดภาพ โดย แดน เจอร์เก้นส์ และ เบรทท์ บรีดดิ้ง
ซูเปอร์แมนถูกฆ่าตายขณะปฏิบัติหน้าที่ในอิรัก วาดโดย คาร์ลอส ลาทัฟฟ์
ณภัทร เสียงสมบุญ

| ณภัทร เสียงสมบุญ |
| --- | --- |
ณภัทรในเดือนมิถุนายน 2567
สารนิเทศภูมิหลัง
เกิด: 5 พฤษภาคม พ.ศ. 2539 (28 ปี) กรุงเทพมหานคร ประเทศไทย
ส่วนสูง: 185 เซนติเมตร (6 ฟุต 1 นิ้ว)
การศึกษา: มหาวิทยาลัยมหิดล
อาชีพ:  นักแสดง  นายแบบ  พิธีกร  นักธุรกิจ 
ปีที่แสดง: พ.ศ. 2557–ปัจจุบัน
สังกัด: ช่อง 3 (2560–2568)
อาชีพแสดง
ผลงานเด่น: บีม – พรจากฟ้า (2559)  เมธากวิน (แมตต์) – รักกันพัลวัน (2560)  ปาล์ม – Friend Zone ระวัง..สิ้นสุดทางเพื่อน (2562)  เทียน – สร้อยสะบันงา (2565)  พิธาน – แค้น (2566)
นาฏราช: นักแสดงดาวรุ่งชายยอดเยี่ยม  พ.ศ. 2560 – รักกันพัลวัน
 
ณภัทร เสียงสมบุญ (เกิด 5 พฤษภาคม พ.ศ. 2539) ชื่อเล่น นาย เป็นนายแบบและนักแสดงชาวไทย อดีตสังกัดสถานีวิทยุโทรทัศน์ไทยทีวีสีช่อง 3 โดยเริ่มเป็นที่รู้จักในวงกว้างจากผลงานโฆษณาคิง เพาเวอร์ ปัจจุบัน​เป็นนักแสดงอิสระ
ประวัติ

ณภัทร เสียงสมบุญ เกิดเมื่อวันที่ 5 พฤษภาคม พ.ศ. 2539 เขาเป็นบุตรชายคนเดียวของนักแสดงหญิง พิมพ์ผกา เสียงสมบุญ สำเร็จ​การศึกษา​ระดับ​มัธยมศึกษาตอนปลายจาก โรงเรียนนานาชาติบรอมส์โกรฟ และสำเร็จการศึกษา​ระดับ​ปริญญาตรี​ หลักสูตรศิลปศาสตรบัณฑิต สาขาวิชาการออกแบบนิเทศศิลป์ (Communication Design) วิทยาลัยนานาชาติ มหาวิทยาลัยมหิดล เริ่มเป็นที่รู้จักในวงกว้างจากผลงานโฆษณา คิง เพาเวอร์ นาย ณภัทรเข้าวงการเต็มตัวตั้งแต่ปี 2557 ในภาพยนตร์สั้นเรื่อง "ไร้สิ้นสุด" เป็นนักแสดงในสังกัดช่อง 3 เอชดี ปัจจุบัน​ได้หมดสัญญา​กับทางต้นสังกัดช่อง 3 เอชดี และเป็นนักแสดง​อิสระ
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 3 HD
| พ> ศ. | เรื่อง | บทบาท |
| --- | --- | --- |
| 2560 | รักกันพัลวัน | น.สพ. เมธากวิน (แมตต์) |
| 2562 | Tee ใครทีมันส์ | ตฤน ตฤนนิธิ |
| 2565 | สร้อยสะบันงา | เทียน แซ่ลี้ / เทียน สุรีย์โชติ |
| 2566 | แค้น | พิธาน นฤบดินทร์ (พิ) |
| 2568 | โทษฐานที่รักเธอ | วายุ |
ผลงาน > ภาพยนตร์สั้น

| พ> ศ. | ​ เรื่อง | บทบาท |
| --- | --- | --- |
| 2557 | ไร้สิ้นสุด | หลานเสี่ยวิชัย |
| 2566 | เส้นเรื่องเดิม (RERUN) | โช |
ผลงาน > ภาพยนตร์

| พ> ศ. | ​ เรื่อง | บทบาท |
| --- | --- | --- |
| 2559 | พรจากฟ้า | บีม |
| 2562 | Friend Zone ระวัง..สิ้นสุดทางเพื่อน | ปาล์ม |
| 2567 | มานะแมน | มานะ |
ผลงาน > ซีรีส์

| พ> ศ. | เรื่อง | บทบาท |
| --- | --- | --- |
| 2560 | เที่ยวไทยเท่ ตอน ทริปล้างใจ 1 | เท็น |
| 2561 | เที่ยวไทยเท่ ตอน ทริปล้างใจ 2 | เท็น |
| 2563 | สปาร์คใจนายจอมหยิ่ง | ซัน |
| 2565 | สปาร์คใจนายจอมหยิ่ง 2 | ซัน |
ผลงาน > ละครเวที

| พ> ศ. | เรื่อง | บทบาท | ​ จำนวนรอบ |
| --- | --- | --- | --- |
| 2568 |  อันธพาล 2499 The Musical | แดง ไบเล่ |  |
ผลงาน > คอนเสิร์ต

| พ> ศ. | คอนเสิร์ต |
| --- | --- |
2560: LOVE IS IN THE AIR : CHANNEL3 CHARITY CONCERT
2561: Krabi Naka : Koh Mr. Saxman Guest
2562: อัสนี วสันต์ : น้ำเอยน้ำใจ
2562: Boy Kosiyabong : Million Ways to Love
2562: Burin Boonvisut : Disco In Tuxedo
2566: ที่สุดของเพลงแจ้ : ศิลปินที่คุณแสนรัก ร้องเพลง ดนุพล แก้วกาญจน์
ผลงาน > เพลง

| พ> ศ. | เพลง | หมายเหตุ |
| --- | --- | --- |
| 2559 | คนไม่มีสิทธิ์ | E-D-S Special Songs คลื่น 88.5 E-D-S |
| 2560 | ฉันจะรอ | เพลงประกอบละคร รักกันพัลวัน |
| 2562 | ฉันยัง​ (Cover)​ | เพลงประกอบละคร Tee ใครทีมันส์​ |
| 2565 | เทียนส่องใจ (Cover)​ | เพลงประกอบละคร สร้อยสะบันงา |
| 2566 | ซบ | เพลงประกอบละคร แค้น |
ผลงาน > มิวสิกวิดีโอ

| พ> ศ. | เพลง | ศิลปิน |
| --- | --- | --- |
| 2559 | อาจจะเป็นเธอ | เคลียร์ |
| 2563 | อยากเริ่มต้นใหม่กับคนเดิม | อิ้งค์ วรันธร |
| 2564 | ในฝัน | Burin Boonvisut |
| 2564 | ใจอ้วน | แสตมป์ อภิวัชร์​ |
| 2566 | เส้นเรื่องเดิม | พีพี กฤษฏ์​ |
ผลงาน > พิธีกร

รายการ Hello Nine Naphat ทางช่อง YouTube:Naphat Siangsomboon (5 พ.ค. 2020)
งานประกาศ รางวัลนาฏราช ครั้งที่ 11 (ช่วงรางวัลด้านละคร) ร่วมกับ กาญจน์เกล้า ด้วยเศียรเกล้า